Dacă moartea Alexandrei Măceșanu de la Caracal sau decesul bărbatului tăiat de viu cu drujba în Timiș ar fi trebuit să fie lecții pentru serviciile de urgență, se pare că cei de la 112 nu dau doi bani pe viața oamenilor nici acum! În Timiș, un băiat de numai 16 ani a murit după o serie de gafe ale celor de la Ambulanță. Cazul s-a mușamalizat ca la carte!
Iată firul întregii povești, obținut de știripesurse.ro în exclusivitate
Un băiat de numai 16 ani a murit, în Timiș, după ce a făcut o criză de inimă. Juca fotbal cu prietenii, în comuna Biled, când i s-a făcut rău. Scenele s-au petrecut pe 26 februarie, însă informațiile complete au fost ascunse de ISU Banat și Ambulanță. Tânărul a picat la pământ în timpul meciului, așa că băietii cu care juca fotbal au sunat la 112. Era cunoscut ca fiind cardiac și fusese operat acum un an de zile!
Operatoarea 112 a decis cu de la sine putere că e vorba de o glumă a tinerilor, așa că a refuzat să trimită Ambulanța! După numai câteva minute, s-a sunat iar! A fost nevoie de un al doilea apel, făcut de un adult ca cei de la 112 să își facă milă și să trimită o Ambulanță. Târguielile în apeluri au durat 10 minute, prețioase în caz de infract! În total, s-a sunat la 112 de trei ori!
Prima ambulanță care a intervenit nici măcar nu avea medic
Cazul a fost luat în derâdere de serviciile de urgență din Timiș, care au considerat că e OK să trimită la fața locului o ambulanță fără medic. Manevrele de resuscitare nu au fost de ajutor, ba mai mult, cei de la Ambulanță s-au coordonat atât de prost cu SMURD, încât la fața locului au fost trimise două ambulanțe. Prima a ajuns la zece nici minute după primul apel.
Iată cronologia evenimentelor așa cum a fost ea prezentată de ISU Banat pentru știripesurse.ro
În Dispeceratul ISU TIMIȘ s-au primit 3 apeluri prin SNUAU 112, la orele: 16:28, 16:31, 16:36. La 16: 34 a ajuns la fața locului o Ambulanță SAJ Biled, fără medic, deși era vorba de un copil cu criză cardiacă, ce fusese operat! Echipajul SMURD cu medic a ajuns abia la 16:51, adică la 25 de minute după alerta inițială, fiind trimis de la Timișoara. După încă o oră și jumătate, adică la 18, pentru copilul care făcuse infarct a fost trimis un elicopter SMURD, care l-a dus la Timișoara unde a și murit, cu zile, grație lentorii celor de la 112!
Moartea a fost prezentată ca fiind cauzată de energizante!
După ce elevul de 16 ani a murit cu zile, ca să acopere deficiențele legate de intervenție, cazul a fost ambalat în o problemă modernă! Mai mulți martori cu identitate necunoscută au declarat în presă cum că băiatul ar fi băut energizante pe terenul de fotbal. Practic, s-a încercat inducerea ideii că tânărul ar fi murit din cauza consumului de energizante și nu din cauza bâlbelor celor de la Ambulanță și SMURD. Un lucru e cert, adevărul nu a putut fi acoperit, el fiind vorbit la înmormântarea tânărului de 16 ani de către cei prezenți, care acuză că tânărul ar fi avut șanse la viață dacă intervenția nu dura două ore!
Astfel de atitudini nu sunt străine de serviciul 112 din Timiș! În 2019, un bărbat a murit tăiat cu drujba deși a sunat de trei ori la 112. Poliția a refuzat să trimită ajutor, i-a spus că i se pare și că poate dormi liniștit. A dormit însă, dar somnul veșnic!